钦定古今图书集成/明伦汇编/宫闱典/第034卷 > 孝武帝王皇后
## 钦定古今图书集成/明伦汇编/宫闱典/第034卷 > 孝武帝王皇后

按《宋书后妃传》：“孝武文穆王皇后，讳宪嫄，琅邪临沂
人。元嘉二十年，拜武陵王妃，生废帝，豫章王子，尚山
阴公主、楚王，临淮康哀公主楚佩，皇女楚琇，康乐公
主修明。世祖在蕃，后甚有宠。上入伐凶逆，后留寻阳，
与太后同还京都，立为皇后。大明四年，后率六宫躬
桑于西郊，皇太后观礼。上下诏曰：‘朕卜祥大昕，测辰
拂羽，爰诏六宫，亲蚕川室。皇太后降銮从御，伫跸观
礼，绿蘧既具，元𬘘方修，庶仪发椒闱，化动中县。妃主
以下，可量加班锡’。”废帝即位，尊曰皇太后，宫曰永训。
其年崩于含章殿，时年三十八，祔葬景灵陵。后父偃，
晋丞相导元孙，尚嘏之子也。